ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
टपाल खात्याच्या कर्मचाऱ्यांसाठी ऋजुता दिवेकर यांचा फिटनेस मंत्र - ‘स्थानिक आहार, वैश्विक विचार’
मुंबई, 25 ऑगस्ट 2019
टपाल खात्याचा चेहरा आणि दूत अशी ओळख असलेला पोस्टमन हा स्वत:ची काळजी न घेता अविरत आपले कर्तव्य बजावत असतो, मात्र पोस्टमनच्या कामाचे स्वरुप, त्याचा धावपळीचा दिनक्रम, तणाव आणि सतत फिरण्याच्या कामामुळे आहाराच्या चुकीच्या सवयींचा परिणाम त्याच्या आरोग्यावर होतो. हा विचार करुन पोस्टमन आणि टपाल खात्याच्या कर्मचाऱ्यांमध्ये आहार आणि आरोग्यविषयक जागृती या दृष्टीने मुंबईच्या मुख्य टपाल कार्यालयाने आज ‘फिटनेस मंत्र’ या विशेष कार्यक्रमाचे आयोजन केले होते.
सुप्रसिद्ध आहार तज्ज्ञ आणि उदरविकारशास्त्र आशियाई संस्थेचा ‘पोषण आहार पुरस्कार’ विजेत्या ऋजुता दिवेकर यांनी या सत्रात आरोग्य आणि उत्तम आहाराविषयी कर्मचाऱ्यांना मार्गदर्शन केले.
पोस्टमननी आहाराच्या आपल्या पारंपरिक आणि दैनंदिन सवयी कायम ठेवाव्या, असा साधा मात्र उपयुक्त सल्ला त्यांनी दिला. आहाराविषयी खुप गुंतागुंतीच्या डाएटचा विचार न करता, पारंपरिक खाद्य पदार्थ आणि आधुनिक पोषण आहार विज्ञान याचा संगम करुन आपला आहार ठरवावा असे त्या म्हणाल्या. मातीत पिकणारे अन्न म्हणजेच स्थानिक आहार आणि पोषण विज्ञान म्हणजेच वैश्विक विचार याची सांगड घालावी, असा फिटनेस मंत्र त्यांनी श्रोत्यांना दिला.
या सत्रासाठी टपाल खात्याच्या मुंबई विभागाचे सर्व अधिकारी आणि कर्मचारी उपस्थित होते. आरोग्य आणि आहार विषयक जागृतीसाठी हे सत्र आयोजित करण्यात आले होते. दिवेकर यांनी दिलेल्या मंत्रामुळे आहारातून आरोग्याची गुरुकिल्ली सापडल्याचा आनंद सर्व श्रोत्यांच्या चेहऱ्यावर दिसत होता.
M.Chopade/R.Aghor/D.Rane
(Visitor Counter : 74
उपराष्ट्रपती कार्यालय
उपराष्ट्रपतींच्या हस्तक्षेपानंतर केंद्रातील वैद्यकीय तज्ञांचे पथक आंध्र प्रदेशातील इलुरू येथे रवाना
इलुरू येथील मुलांना अज्ञात आजाराने ग्रासल्याचे वृत्त कळताच उपराष्ट्रपतींची आरोग्य मंत्र्यांशी चर्चा
आंध्रप्रदेशातील इलुरू इथल्या गावातल्या अनेक मुलांना गेल्या काही दिवसांपासून एका अज्ञात आजाराने ग्रासले असून उपराष्ट्रपती एम व्यंकय्या नायडू यांनी यासंदर्भात आज केंद्रीय आरोग्यमंत्री डॉ हर्षवर्धन यांच्याशी चर्चा केली. या चर्चेनंतर तीन वैद्यकीय तज्ञांचे केंद्रीय पथक त्वरित इलुरूकडे रवाना झाले आहे.
300 पेक्षा जास्त मुलांना या आजाराची बाधा झाल्याचे वृत्त कळताच, उपराष्ट्रपतींनी आधी स्थानिक जिल्हाधिकारी आणि नंतर मंगलगिरी तसेच दिल्लीच्या एम्सच्या संचालकांशी याबाबत चर्चा केली. त्यानंतर डॉ हर्षवर्धन यांच्याशीही चर्चा करुन. आजाराचे निदान झाल्यावर उपचारांसाठी सर्वतोपरी मदत करण्याची सूचना दिली.
या मुलांच्या रक्ताचे मनुने तपासणीसाठी पाठवले असून, आजाराचे निदान झाल्यावर त्वरित योग्य ते उपचार केले जातील अशी ग्वाही, आरोग्यमंत्री आणी एम्सच्या संचालकांनी दिली.
या गावात घरोघरी जाऊन सर्वेक्षणही केले जात आहे, असे जिल्हाधिकाऱ्यांनी सांगितले.या असर्व मुलांना ग्लानी, चक्कर येणे, मळमळ आणि डोकेदुखी असे त्रास होत आहेत. एम्सचा विषबाधा नियंत्रक तज्ञांचा चमूही इलुरूच्या डॉक्टरांच्या संपर्कात असल्याची माहिती उपराष्ट्रपतींना देण्यात आली.
गृह मंत्रालय
सुभाषचंद्र बोस आपत्ती व्यवस्थापन पुरस्कार जाहीर
नवी दिल्ली, 23 जानेवारी 2020
आपत्ती व्यवस्थापन क्षेत्रात देशातील व्यक्ती आणि संस्थांनी केलेल्या सर्वोत्कृष्ट कामाची दखल घेत केंद्र सरकारने सुभाषचंद्र बोस आपत्ती व्यवस्थापन पुरस्कार स्थापन केले आहेत. दरवर्षी 23 जानेवारीला नेताजी सुभाषचंद्र बोस यांच्या जयंतीदिनी हे पुरस्कार जाहीर केले जातात. 1 ऑगस्ट ते 15 ऑक्टोबर 2019 दरम्यान या पुरस्कारांसाठी 330 नामांकने पत्र प्राप्त झाली होती. दोन उच्चस्तरीय समित्यांद्वारे या अर्जांची छाननी होऊन पुरस्कार निवडले जातात. यंदाच्या पुरस्कारासाठी उत्तराखंडमधील आपत्ती व्यवस्थापन केंद्र तसेच कुमार मुन्नान सिंग यांची निवड करण्यात आली आहे. संस्थेसाठी प्रमाणपत्र आणि 51 लाख रुपये रोख तर व्यक्तीसाठी प्रमाणपत्र आणि पाच लाख रुपये रोख असे या पुरस्काराचे स्वरुप आहे.
M.Chopade/S.Kane/P.Kor
(Visitor Counter : 146
अर्थ मंत्रालय
केंद्रीय वित्तमंत्री निर्मला सीतारामन यांनी केंद्रीय प्रत्यक्ष कर मंडळासोबत घेतली आढावा बैठक
नवी दिल्ली, 25 एप्रिल 2023
केंद्रीय वित्त आणि कॉर्पोरेट व्यवहार मंत्री निर्मला सीतारामन यांनी आज केंद्रीय प्रत्यक्ष कर मंडळासोबत  नियतकालिक आढावा बैठक घेतली. महसूल सचिव; अध्यक्ष, सीबीडीटी; आणि सीबीडीटीचे सर्व सदस्य आढावा बैठकीला उपस्थित होते.
इतर मुद्यांबरोबरच, वित्तमंत्र्यांनी विविध विषयांचा आढावा घेतला. करदात्यांचे प्रमाण वाढवण्यासाठी प्रयत्न प्रलंबित शिस्तभंगाची प्रकरणे
प्राप्तिकर कायदा, 1961 च्या काही कलमांतर्गत विलंब आणि सूट मंजूर करण्यासाठी अर्ज निकाली काढणेआदि कामांचा यावेळी निपटारा करण्यात आला.
वित्तमंत्र्यांना आढावा बैठकीदरम्यान काही उपक्रमांच्या परिणाम कारकतेबाबत माहिती देण्यात आली. विशेष आर्थिक व्यवहारांमध्ये  लाभांश आणि व्याज; रोखे; म्युचअल फंड तसेच जीएसटीएनकडून अलिकडील काळातील माहिती घेणे यासारखे नवीन डेटा स्रोत जोडल्याने,नोंदवलेल्या माहितीत 1118% वाढ झाली आहे.यामुळे सुमारे 3 कोटी लोकांच्या माहितीची भर पडली आहे.
नवीन टीडीएस संकेतांक आणल्याने, गेल्या आठ वर्षात ते 36 वरून 65 पर्यंत म्हणजेच जवळजवळ दुप्पट झाले आहे. यामुळे आर्थिक वर्ष 2015-16 मधील एकूण नोंदवलेल्या 70 कोटींच्या व्यवहारांच्या तुलनेत ते आर्थिक वर्ष 2021-22 मध्ये 144 कोटीपर्यंत वाढले. यामुळे वजावटीच्या संख्येत वाढ झाली आहे — ती 4.8 कोटी  वरून 9.2 कोटी  म्हणजे जवळजवळ दुप्पट झाली आहे. वैयक्तिक प्राप्तिकर  ते जीडीपीचे प्रमाण आर्थिक वर्ष 2014-15 मधील 2.11 वरून आर्थिक वर्ष 2021-22 मधे 2.94 असे सातत्याने वाढत आहे याचीही सीतारामन यांना माहिती देण्यात आली.
कर्मचारी/अधिकारी यांच्यावरील प्रलंबित शिस्तभंगाच्या कार्यवाही प्रकरणांचा वित्तमंत्र्यांनी आढावा घेतला. प्रशासकीय आणि प्रक्रियात्मक विलंब कमी केला जावा अशा सूचनाही त्यांनी दिल्या. सीबीडीटीने अशा कार्यवाहीला अंतिम स्वरूप देण्यासाठी त्वरित कारवाई करावी असे निर्देश सीतारामन यांनी दिले.
करदात्यांनी दाखल केलेल्या सर्व अर्जांवर सीबीडीटीने वेळेवर आणि योग्य कारवाई केली पाहिजे आणि असे अर्ज निकाली काढण्यासाठी पुरेशी मुदत हवी यावर वित्तमंत्र्यांनी भर दिला. प्रत्यक्ष कर कायद्याच्या तरतुदी आणि त्यांचे पालन याबाबत करदात्यांमधे जागरूकता वाढवण्यासाठी सीबीडीटीच्या प्रयत्नांचा विस्तार आणि बळकटीकरण करण्यासाठी वित्तमंत्र्यांनी सीबीटीलाला प्रोत्साहन दिले.
G.Chippalkatti/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
पंतप्रधान कार्यालय
पंतप्रधान 18 ऑक्टोबर रोजी 90व्या इंटरपोल महासभेला करणार संबोधित
नवी दिल्ली, 17 ऑक्टोबर 2022
नवी दिल्ली येथील प्रगती मैदान येथे आयोजित इंटरपोलच्या 90 व्या महासभेला पंतप्रधान नरेंद्र मोदी 18 ऑक्टोबर रोजी दुपारी 1:45 च्या सुमाराला संबोधित करतील.
इंटरपोलची 90 वी महासभा 18 ते 21 ऑक्टोबर दरम्यान होणार आहे. या बैठकीला इंटरपोलच्या 195 सदस्य देशांचे मंत्री, देशांचे पोलिस प्रमुख, राष्ट्रीय केंद्रीय ब्यूरोंचे प्रमुख आणि वरिष्ठ पोलिस अधिकारी यांचा समावेश असणारी प्रतिनिधीमंडळे सहभागी होणार आहे. महासभा ही इंटरपोलची सर्वोच्च प्रशासकीय संस्था आहे आणि तिच्या कामकाजाशी संबंधित महत्त्वाचे निर्णय घेण्यासाठी वर्षातून एकदा बैठक होते.
इंटरपोलच्या महासभेची बैठक सुमारे 25 वर्षांच्या कालावधीनंतर भारतात होत आहे. यापूर्वी भारतात 1997 मध्ये ती आयोजित करण्यात आली होती. भारताच्या स्वातंत्र्याच्या 75 व्या वर्षाच्या निमित्ताने 2022 मध्ये नवी दिल्ली येथे इंटरपोलची महासभा आयोजित करण्याचा भारताचा प्रस्ताव महासभेने प्रचंड बहुमताने मान्य केला. भारताच्या कायदा आणि सुव्यवस्था व्यवस्थेतील सर्वोत्कृष्ट पद्धती संपूर्ण जगाला दाखविण्याची संधी या आयोजनामुळे मिळणार आहे.
केंद्रीय गृहमंत्री, इंटरपोलचे अध्यक्ष अहमद नासेर अल रायसी आणि महासचिव युर्गन स्टॉक, सीबीआयचे संचालकही यावेळी उपस्थित राहणार आहेत.S.Kane/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
युवा व्यवहार आणि क्रीडा मंत्रालय
अतनु दास आणि मेहुली घोष यांचा युवा व्यवहार आणि क्रीडा मंत्रालयाच्या ‘टार्गेट ऑलिम्पिक पोडियम’ योजनेत पुर्नसमावेश
युवा नेमबाज तिलोत्तमा सेनचाही टॉप्स विकास गटात समावेश
नवी दिल्ली, 11 मे 2023
ऑलिम्पियन तिरंदाज आणि जागतिक अजिंक्यपद स्पर्धेचा रौप्य पदक विजेता अतनु दासला यावर्षी देशांतर्गत स्पर्धेत आणि अंतल्या येथे झालेल्या तिरंदाजी विश्वचषक स्पर्धेत केलेल्या कामगिरी नंतर युवा व्यवहार आणि क्रीडा मंत्रालयाच्या  टार्गेट ऑलिम्पिक पोडियम योजनेत  पुन्हा सामील करण्यात आले आहे. पुरुषांच्या रिकर्व वैयक्तिक क्रमवारीत 673 गुण मिळवून चौथ्या स्थानावर असलेल्या अतनुने जवळपास दीड वर्षानंतर आंतरराष्ट्रीय मैदानी स्पर्धेत पुनरागमन केले.
टॉप्समध्ये सामील होणाऱ्यांपैकी अन्य मोठी नावे म्हणजे रायफल नेमबाज मेहुली घोष जिने यावर्षी राष्ट्रीय नेमबाजी चाचण्यांमध्ये 10 मीटर एअर रायफल स्पर्धा जिंकली आणि 15 वर्षीय तिलोत्तमा सेन जिने यापूर्वी तिच्या वरिष्ठ गटातील पदार्पणात कैरो विश्वकप स्पर्धेत 10 मीटर एअर रायफल स्पर्धेत कांस्यपदक जिंकले होते. याआधी तिने 2022 मध्ये कनिष्ठ विश्वकप अजिंक्यपद स्पर्धेत कांस्य पदक आणि सांघिक सुवर्णही पटकावले आहे.
टॉप्स कोअर आणि डेव्हलपमेंट याद्यांमध्ये एकूण 27 नवीन नावे समाविष्ट करण्यात आली आहेत ज्यामुळे आता टॉप्स खेळाडूंची एकूण संख्या 270 झाली आहे .
संपूर्ण यादी पाहण्यासाठी येथे क्लिक करा.
S.Bedekar/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
गृह मंत्रालय
केंद्रीय गृह आणि सहकार मंत्री अमित शाह यांनी माजी पंतप्रधान भारतरत्न अटलबिहारी वाजपेयी यांच्या पुण्यतिथीनिमित्त 'सदैव अटल' स्मारकाला भेट देऊन वाहिली आदरांजली
पूज्य अटलबिहारी वाजपेयी यांनी आपल्या आयुष्यातील प्रत्येक क्षण भारत मातेचं वैभव पुनर्संचयित करण्यात घालवला
भारतीय राजकारणात गरीबांच्या कल्याणाचे आणि सुशासनाचे नवे पर्व सुरू केलं. त्याच प्रमाणे वाजपेयी यांनी जगाला भारताचे धैर्य आणि सामर्थ्याची जाणीव करून दिली
नवी दिल्ली, 16 ऑगस्ट 2022
केंद्रीय गृह आणि सहकार मंत्री अमित शाह यांनी माजी पंतप्रधान भारतरत्न अटलबिहारी वाजपेयी यांच्या पुण्यतिथीनिमित्त आज नवी दिल्ली इथल्या 'सदैव अटल' स्मारकाला भेट देऊन आदरांजली वाहिली.
अमित शाह यांनी आपल्या ट्वीटर संदेशात म्हटलं की,पूज्य अटलबिहारी वाजपेयी यांनी आपल्या आयुष्यातील प्रत्येक क्षण भारत मातेचं वैभव पुनर्संचयित करण्यात घालवला. त्यांनी भारतीय राजकारणात गरीबांच्या कल्याणाचे आणि सुशासनाचे नवे पर्व सुरू केलं. त्याच प्रमाणे वाजपेयी यांनी जगाला भारताचे धैर्य आणि सामर्थ्याची जाणीव करून दिली. आज त्यांच्या पुण्यतिथीनिमित्त त्यांना विनम्र अभिवादन
S.Bedekar/S.Mohite/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 143
आरोग्य आणि कुटुंब कल्याण मंत्रालय
भारतातील कोविड मृत्यू दर 2.15%पहिल्या टाळेबंदीपासूनचा आतापर्यंत सर्वात कमी,
एकूण बरे झालेले रुग्ण सुमारे 11 लाख
गेल्या 24 तासांत 36,500 पेक्षा अधिक रुग्ण बरे
नवी दिल्ली, 1 ऑगस्ट 2020
भारतात जागतिक पातळीपेक्षा कोविड-19 चा सर्वात कमी मृत्यूदर नोंद होण्याचा विक्रम कायम आहे. आज भारतातील मृत्यू दर 2.15% आहे, हा दर पहिली टाळेबंदी जाहीर केल्यापासून सर्वात कमी आहे. तो जूनच्या मध्यात 3.33% होता, तेंव्हापासून यात सातत्याने घट होत आहे.
केंद्र सरकारच्या मार्गदर्शनाखाली राज्य सरकारे/केंद्रशासित प्रदेशांसमवेत लक्षकेंद्री, संयोजनबद्ध, पूर्व नियोजन आणि श्रेणीबद्ध पद्धतीने अवलंबिलेल्या “टेस्ट ट्रॅक ट्रीट” धोरणाचे यश आहे. जलद चाचण्यांद्वारे लवकर निदान आणि रुग्णालयात दाखल झालेल्या प्रकरणांचे प्रभावी रुग्णालय व्यवस्थापन, यामुळे भारतात कोविड-19 चा मृत्यूदर सातत्याने कमी करण्यात यश आले आहे. मृत्यूदर कमी ठेवण्याबरोबरच, प्रभावी प्रतिबंध योजनेची यशस्वी अंमलबजावणी, अधिकाधिक चाचण्या आणि एकंदरीत प्रमाणीत दृष्टीकोनामुळे सातत्याने दरदिवशी 30,000 रुग्ण बरे होत आहे. बरे झालेल्या रुग्णांची संख्या 11 लाखांच्या जवळ आहे. गेल्या 24 तासांत 36,569 रुग्णांना सुट्टी देण्यात आली आहे. याबरोबरच आतापर्यंत बरे झालेल्या रुग्णांची एकूण संख्या 10,94,374 एवढी झाली आहे. कोविड-19 रुग्ण बरे होण्याचा दर 64.53% एवढा आहे.
नियमितपणे रुग्ण बरे होत असल्यामुळे, बरे झालेले रुग्ण आणि सक्रीय रुग्ण यातील अंतर 5,29,271 एवढे आहे. सक्रीय रुग्ण  सध्या वैद्यकीय निरीक्षणाखाली आहेत.
अखंड रूग्ण व्यवस्थापनासह 3-स्तरीय रुग्णालयाच्या पायाभूत सुविधेमुळे त्वरित उपचार आणि उपचारांची खात्री दिली आहे. आजपर्यंत 1488 कोविड समर्पित रुग्णालये आहेत, 2,49,358 अलगीकरण खाटा, 31,639 आयसीयू खाटा आणि 1,09,119 ऑक्सिजनची सुविधा असलेल्या खाटा आहेत, 16,678 व्हेंटीलेटर्स, 3231 समर्पित कोवविड आरोग्य केंद्र ज्यात 2,07,239 अलगीकरण खाटा, 18,613 आयसीयू खाटा आणि 74,130 ऑक्सिजनची सुविधा असलेल्या खाटा आणि 6,668 व्हेंटीलेटर्स कार्यरत आहेत. याव्यतिरिक्त, 10,755 कोविड केअर सेंटरमध्ये 10,02,681 खाटा उपलब्ध आहेत. केंद्र सरकारने 273.85 लाख N95 मास्क आणि 121.5 लाख वैयक्तिक सुरक्षा उपकरणे  आणि 1083.77 लाख एचसीक्यु गोळ्या राज्ये/ केंद्रशासित प्रदेश/ केंद्रीय संस्थांना पुरवल्या आहेत.
कोविड 19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in.
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf.
G.Chippalkatti/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
दिल्ली विद्यापीठात इथे धर्मेंद्र प्रधान यांनी स्वच्छता ही सेवा - श्रमदान उपक्रमाचे केले नेतृत्व
या उपक्रमाचे रूपांतरण जगातील सर्वात मोठ्या लोक नेतृत्व चळवळीत झाले - धर्मेंद्र प्रधान
पंतप्रधानांच्या प्रेरणेमुळे स्वच्छता हा आपला स्वभाव झाला आहे - धर्मेंद्र प्रधान
केंद्रीय शिक्षण, कौशल्य विकास आणि उद्योजकता मंत्री धर्मेंद्र प्रधान यांनी दिल्लीच्या पटेल चेस्ट येथे स्वच्छता ही सेवा-श्रमदान उपक्रमाचे नेतृत्व केले. दिल्ली विद्यापीठाचे विद्यार्थी आणि शिक्षक तसेच नागरिकांनी महात्मा गांधी यांना स्वच्छांजली अर्पण करण्यासाठी या स्वच्छता मोहिमेत त्यांच्याबरोबर सहभाग घेतला. स्वच्छ भारत चळवळीचा नववा वर्धापन दिन साजरा करण्याच्या हेतूने स्वच्छता ही सेवा मोहिमे अंतर्गत देशभर एक तारीख, एक घंटा, एक साथ या उपक्रमाचे आयोजन करण्यात आले होते. ही मोहीम एक ऑक्टोबर 2023 रोजी सकाळी दहा वाजता एका तासासाठी घेण्यात आली.
प्रधान यांनी कचरामुक्त स्वच्छ भारत विकसित करण्याच्या संकल्पाबद्दल पंतप्रधान नरेंद्र मोदी यांचे आभार मानले. या उपक्रमाचे रूपांतर जगातील सर्वात मोठ्या लोकांच्या नेतृत्वाखालील चळवळीत झाले आहे, यावर प्रधान यांनी भर दिला.
पंतप्रधान नरेंद्र मोदी यांच्या प्रेरणेने स्वच्छता हा आपला स्वभाव बनला आहे, असेही ते म्हणाले. हे जनआंदोलन ही फक्त एक सुरुवात असून या माध्यमातून आम्ही आमच्या शैक्षणिक संस्था कचरामुक्त करण्याच्या आमच्या वचनबद्धतेचे नूतनीकरण करतो, असेही ते म्हणाले. महात्मा गांधी, लाल बहादूर शास्त्री आणि आपल्या सर्व महापुरुषांना ही खरी स्वच्छतांजली असेल, असेही त्यांनी यावेळी अधोरेखित केले.
या सामुदायिक प्रयत्नाने आपली गावे, शहरे आणि जवळपासच्या सार्वजनिक ठिकाणांचे चित्र बदलता येईल, असेही त्यांनी नमूद केले.
पंतप्रधान कार्यालय
जागतिक स्तरावरील विविध आव्हानांमध्ये विश्वासू भागीदार म्हणून भारताची वाढती ओळख याबाबत राजीव चंद्रशेखर यांच्या लेखाची पंतप्रधानांनी घेतली दखल
केंद्रीय इलेक्ट्रॉनिक्स आणि तंत्रज्ञान राज्यमंत्री राजीव चंद्रशेखर यांनी एका लेखातून जागतिक स्तरावरील विविध आव्हानांमध्ये विश्वासू भागीदार म्हणून भारताची वाढती ओळख याबाबत लिहिले आहे. पंतप्रधानांनी या लेखाची दखल घेतली आहे.
पंतप्रधान कार्यालयाच्या ट्विटर संदेशात म्हटले आहे,
शाश्वतता आणि संरक्षण ते लसीकरण, इलेक्ट्रॉनिक्स, सेमीकंडक्टर अशा जागतिक स्तरावरील विविध आव्हानांमध्ये विश्वासू भागीदार म्हणून भारत ओळखला जाऊ लागला आहे, असे केंद्रीय राज्यमंत्री राजीव चंद्रशेखर यांनी लिहीले आहे.
पंतप्रधान कार्यालय
रोश हशनाहच्या निमित्ताने पंतप्रधानांनी जगभरातील ज्यू लोकांना दिल्या शुभेच्छा
पंतप्रधान नरेंद्र मोदी यांनी रोश हशनाह निमित्त इस्रायलचे पंतप्रधान बेंजामिन नेतान्याहू, इस्रायलमधली जनता आणि जगभरातील ज्यू लोकांना हार्दिक शुभेच्छा दिल्या आहेत.
एक्स पोस्टवर पंतप्रधान म्हणाले,
“शाना तोवा! माझे मित्र पंतप्रधान नेतान्याहू, इस्रायलमधली जनता आणि जगभरातील ज्यू समुदायास रोश हशनाह निमित्त हार्दिक शुभेच्छा. हे नवीन वर्ष आपणा सर्वांच्या आयुष्यात उत्तम आरोग्य, शांतता आणि भरभराट घेऊन येवो.”
माहिती आणि प्रसारण मंत्रालय
माहिती आणि प्रसारण मंत्रालयाने आयटी नियम, 2021 अंतर्गत 10 यूट्युब वाहिन्यांवरील 45 ध्वनी-चित्रफितींवर घातली बंदी
धार्मिक समुदायांविरुद्ध द्वेषपूर्ण भाषण आणि सांप्रदायिक विसंवाद पसरवणाऱ्या ध्वनी-चित्रफितींवर घातली बंदी
भारताची राष्ट्रीय सुरक्षा, परराष्ट्र संबंध आणि सार्वजनिक सुव्यवस्थेला हानी पोहोचवण्यासाठी मॉर्फ केलेल्या प्रतिमा आणि ध्वनी-चित्रफितींचा वापर केला गेला
नवी दिल्ली, 26 सप्टेंबर 2022
माहिती आणि प्रसारण मंत्रालयाने गुप्तचर संस्थांकडून मिळालेल्या माहितीच्या आधारे, यूट्युब या ऑनलाईन मंचाला त्यांच्या 10 युट्युब वाहिन्यांवरील 45 ध्वनी-चित्रफितींवर बंदी घालण्याचे निर्देश दिले आहेत. संबंधित ध्वनी-चित्रफितींबर बंदी घालण्याचे निर्देश 23.09.2022 रोजी माहिती तंत्रज्ञान  नियम 2021 च्या तरतुदींनुसार जारी करण्यात आले होते. बंदी घालण्यात आलेल्या ध्वनी-चित्रफितींना 1 कोटी 30 लाखांहून अधिक एकत्रित प्रेक्षक संख्या मिळाली होती.
या ध्वनी-चित्रफितींमध्ये बोगस बातम्या आणि धार्मिक समुदायांमध्ये द्वेष पसरवण्याच्या उद्देशाने मॉर्फ केलेले व्हिडिओ याचा समावेश होता. उदाहरणांमध्ये सरकारने काही समुदायांचे धार्मिक अधिकार काढून घेतल्याचे खोटे दावे, धार्मिक समुदायांविरुद्ध हिंसक धमक्या, भारतात सांप्रदायिक युद्ध भडकल्याची घोषणा इ. याचा समावेश आहे. या ध्वनी-चित्र फितींमध्ये सांप्रदायिक विसंवाद निर्माण करण्याची आणि देशातील सार्वजनिक सुव्यवस्था बाधित करण्याची क्षमता असल्याचे आढळून आले.
मंत्रालयाने बंदी घातलेल्या काही ध्वनी-चित्रफिती अग्निपथ योजना, भारतीय सशस्त्र दले, भारताची राष्ट्रीय सुरक्षा यंत्रणा, काश्मीर आणि अशाच संबंधित मुद्द्यांवर चुकीची माहिती पसरवण्यासाठी वापरल्या जात होत्या. ही सामग्री भारताची राष्ट्रीय सुरक्षा आणि भारताच्या परदेशी देशांबरोबरच्या मैत्रीपूर्ण संबंधांच्या दृष्टीकोनातून चुकीची आणि संवेदनशील असल्याचे आढळून आले होते.
काही ध्वनी-चित्रफितींमध्ये जम्मू आणि काश्मीर आणि लडाखच्या काही भागांसह भारतीय हद्दीबाहेर भारताची चुकीची बाह्य सीमा दाखवण्यात आली होती. नकाशामधून करण्यात आलेले हे चुकीचे सादरीकरण भारताचे सार्वभौमत्व आणि प्रादेशिक अखंडतेसाठी हानीकारक असल्याचे आढळून आले. मंत्रालयाने बंदी घातलेली सामग्री भारताचे सार्वभौमत्व आणि अखंडता, देशाची सुरक्षा, भारताचे परदेशी देशांबरोबरचे मैत्रीपूर्ण संबंध आणि देशाच्या सार्वजनिक सुव्यवस्थेसाठी हानीकारक असल्याचे आढळून आले. त्यानुसार माहिती तंत्रज्ञान कायदा, 2000 च्या कलम 69A च्या कक्षेत ही सामग्री समाविष्ट करण्यात आली. भारताचे सार्वभौमत्व आणि अखंडता, राष्ट्रीय सुरक्षा, परराष्ट्र संबंध आणि सार्वजनिक सुव्यवस्थेला बाधा पोहोचवण्याच्या कोणत्याही प्रयत्नांना हाणून पाडण्यासाठी भारत सरकार वचनबद्ध आहे.S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 199
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 191.15 कोटी मात्रांचा टप्पा केला पार
12 ते 14 वयोगटातील 3.15 कोटींपेक्षा जास्त मुलांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 18,096
गेल्या 24 तासात 2,858 नव्या कोरोना रुग्णांची नोंद
रुग्ण बरे होण्याचा दर सध्या 98.74%
सध्याचा साप्ताहिक पॉझिटिव्हिटी दर 0.66%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 191.15  कोटींचा टप्पा पार केला आहे. 2,38,96,925 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.15  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,091
|
|
2nd Dose
|
|
1,00,28,814
|
|
Precaution Dose
|
|
50,07,651
|
|
FLWs
|
|
1st Dose
|
|
1,84,17,515
|
|
2nd Dose
|
|
1,75,63,748
|
|
Precaution Dose
|
|
81,33,543
|
|
Age Group 12-14 years
|
|
1st Dose
|
|
3,15,28,673
|
|
2nd Dose
|
|
1,17,55,668
|
|
Age Group 15-18 years
|
|
1st Dose
|
|
5,89,27,016
|
|
2nd Dose
|
|
4,38,39,174
|
|
Age Group 18-44 years
|
|
1st Dose
|
|
55,65,38,161
|
|
2nd Dose
|
|
48,42,32,281
|
|
Precaution Dose
|
|
3,67,871
|
|
Age Group 45-59 years
|
|
1st Dose
|
|
20,31,29,584
|
|
2nd Dose
|
|
18,95,10,390
|
|
Precaution Dose
|
|
9,44,349
|
|
Over 60 years
|
|
1st Dose
|
|
12,70,06,271
|
|
2nd Dose
|
|
11,81,18,199
|
|
Precaution Dose
|
|
1,61,35,371
|
|
Precaution Dose
|
|
3,05,88,785
|
|
Total
|
|
1,91,15,90,370
सध्या भारतातील रुग्णसंख्या 18,096 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.74% झाला आहे.
गेल्या 24 तासात कोरोनाचे 3,355 रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,76,815 झाली आहे.
गेल्या 24 तासात 2,858 नव्या कोरोना रुग्णांची नोंद झाली.
गेल्या 24 तासात एकूण 4,86,963 चाचण्या करण्यात आल्या. भारताने आतापर्यंत एकूण 84.34  कोटींहून अधिक चाचण्या केल्या आहेत.
देशात साप्ताहिक पॉझिटिव्हिटी दर सध्या 0.66% तर दैनंदिन पॉझिटिव्हिटी दर 0.59 % आहे.
सुक्ष्म, लघु आणि मध्यम उदयोग मंत्रालय
स्थानिक रोजगार निर्मिती, खादी कारागीर आणि आदिवासींच्या बळकटीकरणाच्या उद्देशाने केव्हीसीआयने आदिवासी व्यवहार मंत्रालया सोबत केला सामंजस्य करार
नवी दिल्ली, 19 जानेवारी 2021
आदिवासी विद्यार्थ्यांसाठी खादीचे कपडे खरेदी करण्यसाठी आणि पंतप्रधान रोजगार निर्मिती कार्यक्रमाची  अंमलबजवणी करणारी संस्था म्हणून आदिवासी व्यवहार मंत्रालया सोबत भागीदारी करण्यसाठी, खादी आणि ग्रामोद्योग आयोग आणि आदिवासी व्यवहार मंत्रालयाने आज दोन सामंजस्य करारावर स्वाक्षऱ्या केल्या. एमएसएमई मंत्री नितीन गडकरी आणि आदिवासी व्यवहार मंत्री अर्जुन मुंडा यांच्या उपस्थितीत या सामंजस्य करारांवर स्वाक्षऱ्या करण्यात आल्या.
आदिवासी व्यवहार मंत्रालयाने वर्ष 2020-21 मध्ये मंत्रालयाद्वारे चालविण्यात येणाऱ्या एकलव्य निवासी शाळेतील विद्यार्थ्यांसाठी 14.77 कोटी रुपये किंमतीचे 6 लाख मीटर हून अधिक खादीचे कापड खरेदी केले अशी माहिती नितीन गडकरी यांनी यावेळी दिली. दरवर्षी एकलव्य शाळांच्या संख्येत होत असलेल्या वाढी सोबतच खादीचे कापड खरेदी करण्याचे प्रमाण देखील वाढत आहे असे ते म्हणाले.
एमएसएमई मंत्री नितीन गडकरी सामंजस्य करारांवर स्वाक्षरी केल्यानंतर उपस्थितांना संबोधित करताना
आदिवासींच्या आर्थिक विकासासाठी स्थापन करण्यात आलेली राष्ट्रीय अनुसूचित जमाती वित्त विकास महामंडळ  ही संस्था पीएमपीपी योजनेच्या अंमलबजावणीसाठी भागीदार म्हणून कार्य करेल असे आदिवासी व्यवहार मंत्री अर्जुन मुंडा म्हणाले. एनएसटीएफडीसी सर्व आर्थिक क्षेत्रातील इच्छुक अनुसूचित जमातींच्या उद्योजकांना मदत करण्यासाठी सवलतीच्या दारात कर्ज योजना प्रदान करते. अशा प्रकारे हा सामंजस्य करार आदिवासींना विविध वस्तूंचे उत्पादन करण्यासाठी आणि स्वयं-रोजगाराच्या संधी निर्माण करण्यसाठी लाभकारक ठरेल. एनएसटीएफडीसी आणि केव्हीआयसीच्या एकत्रित कामकाजामुळे एसटींमध्ये पीएमईजीपी योजनेची व्याप्ती वाढेल.
सामंजस्य करारांवर स्वाक्षरी केल्यानंतर उपस्थितांना संबोधित करताना आदिवासी व्यवहार मंत्री अर्जुन मुंडा
पंतप्रधानांच्या “आत्मनिर्भर भारत” व्हिजन ला अनुरूप हे सामंजस्य करार असून , खादी कारागीर आणि मोठ्या संख्येने आदिवासींच्या बळकटीकरणाच्या माध्यमातून स्थानिक रोजगार निर्मितीच्या उद्देशाने हे करार करण्यात आले आहेत.
M.Iyengar/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
युवा व्यवहार आणि क्रीडा मंत्रालय
युवा व्यवहार आणि क्रीडा मंत्री अनुराग सिंह ठाकूर यांनी 1 ते 31 ऑक्टोबर या कालावधीत महिनाभर चालणाऱ्या देशव्यापी स्वच्छ भारत 2.0 मोहीमेची केली घोषणा
नवी दिल्ली, 29 सप्टेंबर 2022
भारत सरकारच्या युवा व्यवहार आणि क्रीडा मंत्रालयाचा युवा व्यवहार विभाग 1 ऑक्टोबर 2022 पासून महिनाभर देशव्यापी स्वच्छ भारत 2.0 सुरू करणार आहे, अशी घोषणा केंद्रीय युवा व्यवहार आणि क्रीडा मंत्री अनुराग सिंह ठाकूर यांनी ट्विटरद्वारे केली.
1 ऑक्टोबर 2022 रोजी प्रयागराज येथून “स्वच्छ भारत 2.0” मोहीमेला प्रारंभ करण्यात येणार असून जनजागृती करणे, लोकांना एकत्र आणणे आणि भारत स्वच्छ करण्यात जनतेचा सहभाग सुनिश्चित करणे हा या उपक्रमाचा मुख्य उद्देश आहे, अशी माहिती ठाकूर यांनी दिली. या उपक्रमात विविध प्रांत, भाषा आणि पार्श्वभूमीचे लोक एकत्रितरित्या काम करतील आणि संपूर्णपणे ऐच्छिक तत्त्वावर सहभागी झालेले लोक कचऱ्याची विल्हेवाट लावतील, असेही त्यांनी सांगितले.
गेल्या वर्षी 75 लाख किलो प्लास्टिक कचऱ्याची विल्हेवाट लावण्याचे उद्दिष्ट केवळ साध्य झाले नाही तर त्याहून अधिक कचऱ्याची विल्हेवाट लावण्यात आली, अशी माहिती त्यांनी दिली. गेल्या वर्षीच्या स्वच्छ भारत मोहिमेच्या यशानंतर, या वर्षी युवा व्यवहार विभागाने 1 कोटी किलो प्लास्टिक कचरा गोळा करून त्याची विल्हेवाट लावण्याचे उद्दिष्ट निर्धारित केले आहे. स्वच्छ भारत 2.0 उपक्रमात सर्वांनी सहभागी व्हावे आणि जबाबदार नागरिक म्हणून एकमेकांना सहभागासाठी प्रेरित करावे, असे आवाहन ठाकूर यांनी देशवासीयांना केले आहे.
S.Kane /S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108